 Crna Gora Adresa: Ul. Vuka Kardžića br.16

 Glavni grad Podgorica 81 000, Podgorica, Crna Gora, p.fah. 63

 SEKRETARIJAT ZA SOCIJALNO STARANJE tel.: +382 20 447 160, fax: +382 20 447 161

 sekretarijat.socijalno.staranje@podgorica.me

Broj: D14-003/25-4897 09. jun 2024. godine

Na osnovu člana 174 stav 1 i stav 2 tačka 5 Zakona o lokalnoj samoupravi („Sl. list CG", br. 2/2018, 34/2019, 38/2020, 50/2022), Odluke o budžetu Glavnog grada Podgorice za 2025. Godinu („Sl.list C.G.“, br. 9/25), Sekretarijat za socijalno staranje – Kancelarija za LGBTIQ osobe raspisuje

**JAVNI POZIV ZA SUFINANSIRANJE POSTOJEĆIH SERVISA**

**PODRŠKE ZA LGBTIQ OSOBE U GLAVNOM GRADU**

**I PREDMET POZIVA**

Predmet javnog poziva je sufinansiranje postojećih sevisa podrške za LGBTIQ osobe na teritoriji Glavnog grada Podgorica, sa ciljem unapređenja psihosocijalne, pravne i zdrastvene zaštite LGBTIQ osobe.

**II PRIORITETI I OBLASTI FINANSIRANJA**

Javni poziv ima za cilj da podrži organizacije koje već sprovode aktivnosti usmjerene na pružanje direktne podrške LGBTIQ osobama kroz:

* psihološko i/ili psihijatrijsko savjetovanje;
* pravno savjetovanje i zastupanje;
* vršnjačku podršku i savjetodavne serivse;
* aktivnosti usmjerene na smanjenje diskriminacije i nasilja;
* zdrastvene servise i usluge;
* edukativne i informativne aktivnosti za jačanje kapaciteta zajednice;
* usluge svratišta;
* usluge smještaja;
* i druge socijalne usluge.

Podržani servisi moraju biti dostupni LGBTIQ osobama, posebno onima koje su u ranjivom položaju, i sprovoditi se na teritoriji Glavnog grada.

**III IZNOS I TRAJANJE**

Za potrebe ovog javnog poziva opredijeljen je ukupni iznos od **5.000€ (pethiljada eura)**, koji će biti raspodijeljen na odabrane projekte u skladu sa ciljevima i prioritetima poziva.

Sredstva za finansiranje po ovom javnom pozivu obezbijeđena su Budžetom Glavnog grada – stavka „Transferi institucijama – sprovođenje aktivnosti Kancelarije za LGBTIQ“.

Rok za podnošenje prijava je **30 dana od dana objavljivanja javnog poziva**.

Odobrane aktivnosti moraju se realizovati najkasnije **do 31. decembra 2025. godine**.

**IV PRAVO UČEŠĆA**

Pravo učešća na ovom javnom pozivu imaju nevladine organizacije koje ispunjavaju sljedeće uslove:

1. da su registrovane u skladu sa Zakonom o nevladinim organizacijama najmanje godinu dana prije objavljivanja poziva;
2. djeluju na teritoriji Glavnog grada;
3. da u statutu imaju utvrđene djelatnosti i ciljeve u oblastima koje se odnose na pružanje psihosocijalne podrške LGBTIQ osobama;
4. da nisu u blokadi i ispunjavaju zakonske i poreske obaveze;
5. da su uredno izvršile sve obaveze prema javnim sredstvima u prethodnim godinama (ako su ih koristile) i
6. trenutno sprovode projekte koji se odnose na pružanje psihosocijalne, pravne i zdrastvene zaštite LGBTIQ osobama.

Organizacije koje ne ispunjavaju sve navedene kriterijume neće biti uzete u razmatranje prilikom odlučivanja o dodjeli sredstava.

**V NAČIN PRIJAVE I DOKUMENTACIJA**

Prijava na javni poziv vrši se dostavljanjem kompletne dokumentacije u zatvorenoj koverti, lično ili putem pošte na adresu:

Sekretarijat za socijalno staranje, Vuka Karadžića br.16, 81000 Podgorica sa naznakom:

**„Prijava na javni poziv za sufinansiranje servisa podrške za LGBTIQ osobe – ne otvarati“**

Prijava mora sadržavati sljedeću dokumentaciju:

* popunjen prijavni obrazac (dostupan na sajtu Glavnog grada uz tekst javnog poziva);
* fotokopiju rješenja o upisu u registar nevladinih organizacija;
* fotokopiju statuta organizacije;
* dokaz o podnijetoj poreskoj prijavi za fiskalnu 2024. godinu (npr. kopija potvrde ili izjava sa pečatom);
* dokaz o postojećim projektima/programima koji podrazumijevaju pružanje servisa podrške za LGBTIQ osobe (ugovori, izvještaji, podaci o broju korisnika).

**VI ODABIR I EVALUACIJA**

Za potrebe ovog javnog poziva biće formirana komisija od tri člana, koju čine službenici Sekretarijata za socijalno staranje Glavnog grada Podgorica.

Komisija će izvršiti ocjenjivanje pristiglih prijava na osnovu kreirane bodovne liste, uzimajući u obzir sljedeće kriterijume:

* relevantnost prijave u odnosu na ciljeve i prioritete javnog poziva;
* obim i kvalitet servisa koje organizacija pruža LGBTIQ osobama;
* broj korisnika koji koriste pružene servise;
* iskustvo organizacije u sprovođenju aktivnosti i projekata usmjerenih na podršku LGBTIQ zajednici.

Na osnovu dobijenih bodova, komisija će donijeti odluku o dodjeli sredstava, a rezultati će biti objavljeni u roku definisanom javnim pozivom.

**VII OBJAVA I UGOVARANJE**

Komisija će donijeti odluku o dodjeli sredstava najkasnije 15 dana nakon završetka roka za podnošenje prijava.

Nakon donošenja odluke, sa nevladinim organizacijama koje ispunjavaju uslove biće potpisani memorandumi o saradnji.

Rezultati javnog poziva biće objavljeni na zvaničnoj internet stranici Glavnog grada Podgorica.

Informacije u vezi ovog konkursa mogu se zatražiti elektronskim putem na adresu: lgbtiq.kancelarija@podgorica.me , ili putem telefona 020 447 167.

**STEFAN VEŠOVIĆ**

**v.d. Sekretara**